[Video] Klink ŉ glasie blou wyn!Blou wyn Foto: Gik Meeste mense verkies ŉ glas rooiwyn of witwyn, maar nou is blou wyn ook beskikbaar! Gik, ŉ Spaanse maatskappy, het in samewerking met die Universiteit van Baskeland en Azti Tecnecalia, ŉ voedselnavorsingspan, dié blou wyn vervaardig. Die wyn word gemaak van rooi en wit druiwe wat van verskeie wingerde dwarsoor Spanje geoes is. Die blou kleur is ŉ kombinasie van ŉ pigment wat in die dop gekry word en indigo-kleursel. Gik verduidelik hulle het op dié kleur besluit omdat dit “beweging, innovasie en ewigdurendheid” voorstel. Die wyn is binnekort in verskeie lande in Europa beskikbaar teen ongeveer £8 (R170) per bottel.